पाएं अपने शहर की ताज़ा ख़बरें और फ्री ई-पेपरडाउनलोड करें
एनएच 327ई पर अररिया-सुपौल मार्ग पर मंगलवार की सुबह पिकअप और सेंट्रो कार में आमने-सामने की टक्कर में कार चालक की मौके पर मौत हो गई। पिकअप चालक भाग निकला। पिकअप रानीगंज की ओर से जदिया की ओर आ रही थी। इधर, सेंट्रो कार त्रिवेणीगंज से शादी समारोह में शामिल होकर परसागढ़ी जा रही थी। बघेली गैस एजेंसी के पास पिकअप और कार में टक्कर हो गई। इसमें परसागढ़ी उत्तर वार्ड-6 निवासी 24 वर्षीय कार चालक कृष्ण बल्लभ सिंह की घटनास्थल पर ही मौत हो गई। कार में केवल चालक था। उसका शव कार के अंदर फंस गया। तब दोनों गाड़ी को अलग कर शव को निकाला गया। पिकअप में चालक के अलावे दो ओर लोग सवार थे। सभी फरार हैं। सूचना मिलते जदिया पुलिस मौके पर पहुंची एवं शव को पोस्टमार्टम के लिए सदर अस्पताल भेजा गया। थानाध्यक्ष गौतम शरण ओमी ने बताया कि पिकअप व कार को जब्त किया गया है। पिकअप चालक की तलाश जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn